Hvordan vedligeholder jeg bambus (havemøblerne)?
Væn gerne dine bambusmøbler gradvist til køligere klima for at undgå, at bambussen revner. Tag dem af samme grund ind om vinteren.
Hvis du vil behandle dine nye bambusmøbler, så tør dem af med en fugtig klud, og giv dem en omgang skibslak, da andre olier og træbeskyttelse har svært ved at trænge ind i ny bambus. Du kan med fordel behandle ældre bambus med olie og træbeskyttelse.
Hvis dine bambusmøbler er blevet grå og kedelige af ælde og brug, så vask dem med sæbevand og eddike eller grundrens. Er der kommet mug på dem, kan du fjerne det med klorin. Vask af, og tør efter med en klud.